8. juuli õhtul teatati politseile, et Tallinn-Narva maanteel Tõrvajõe küla kandis nähti, kuidas autost visati välja kaks hundikoera.
Narva politseinikud pakkusid abi autost välja visatud koertele
Autojuht põgenes sündmuskohalt ja teda ei ole olnud võimalik tuvastada. Seda kõike nägi pealt tähelepanelik kodanik, kes püüdis tee ääres jooksnud koerad kinni, andis sellest teada politseile ning jäi patrulli ootama.
Narva politseijaoskonna patrullpolitseinikud võtsid koerad autosse ning viisid nad esialgu jaoskonda. Järgmisel hommikul toimetati koerad varjupaika ning politseijaoskond tänas sotsiaalmeedias pealtnägijat, kes hüljatud koeri abita ei jätnud ja neist teada andis.